**ΜΟΡΦΟΛΟΓΙΑ Β ΛΥΚΕΙΟΥ 2023 – 24**

**Τι είναι η μορφολογία :**

Μορφολογία είναι ο κλάδος της μουσικής που εξετάζει και αναλύει τις μουσικές μορφές και τα μέσα που χρησιμοποιούνται για την κατασκευή τους. Μορφή είναι η εξωτερική άποψη ενός αντικειμένου, το σχήμα του. Συνώνυμη είναι η λέξη φόρμα που σημαίνει, επίσης, μορφή, σχήμα, καλούπι.

Μουσική μορφή, κατ’ επέκταση, είναι το αρχιτεκτονικό σχέδιο βάσει του οποίου εργάζεται ένας συνθέτης, ο τρόπος με τον οποίο «κτίζει» το μουσικό του υλικό.

Βασική κατασκευαστική αρχή της μορφής είναι η ***επανάληψη*** και η ***αντίθεση***: η ***επανάληψη*** σταθεροποιεί το υλικό στη σκέψη μας ενώ η ***αντίθεση*** συντηρεί το ενδιαφέρον μας και ικανοποιεί την ανάγκη μας για αλλαγή.

Η ***επανάληψη*** και η ***αντίθεση*** είναι τα εργαλεία που χρησιμοποιούν όλοι οι συνθέτες ακόμα και των πιο απλών παιδικών τραγουδιών. Από τον τρόπο που ενσωματώνονται και αλληλεπιδρούν αυτά τα επαναλαμβανόμενα και τα αντιτιθέμενα στοιχεία, προκύπτουν τα χαρακτηριστικά της κάθε μορφής.

**Έξι βασικές μορφές στη Μορφολογία**

α) διμερής μορφή Α Β

β) τριμερής μορφή Α Β Α

γ) ρόντο Α Β Α Γ Α Δ Α Ε Α κλπ.

δ) θέμα και παραλλαγές

ε) φόρμα σονάτας

στ) φούγκα.

*Η διμερής μορφή* αποτελείται από τη θέση (Α) και την απόκριση (Β) .

Παράδειγμα διμερούς μορφής Α Β : Minuet in G του J.S.Bach για πιάνο από το βιβλίο «Το Πρώτο Bach»

*Η τριμερής* μορφή αποτελείται από τρία τμήματα με την εκ νέου επιστροφή στο πρώτο τμήμα: Α-Β-Α.

**Σ Ο Ν Α Τ Α**

Είναι ίσως η πιο χαρακτηριστική μορφή της κλασικής περιόδου της δυτικής μουσικής

(18ος-19ος αιώνας).

Μέρη της :

**Α = Έκθεση, Β = Ανάπτυξη και Α΄ = Επανέκθεση ή Γ = Επανέκθεση.**

**Στο τέλος συναντάμε την Coda**

**Α Έκθεση** : εδώ υπάρχουν τα 2 βασικά θέματα. Το πρώτο βρίσκεται στην Τονική (δηλαδή στην αρχική τονικότητα) και το δεύτερο βρίσκεται στην V βαθμίδα της τονικότητας, δηλ. αν η αρχική τονικότητα είναι μείζονα (π.χ. ΝΤΟ και ΣΟΛ μείζονα) ή στην σχετική μείζονα αν η αρχική τονικότητα είναι ελάσσονα (π.χ. ΛΑ ελάσσονα και ΝΤΟ μείζονα). Τα *δύο αυτά θέματα* βρίσκονται σε ***αντίθεση*** μεταξύ τους: συνήθως το πρώτο είναι πιο ρυθμικό και δυναμικό και το δεύτερο πιο ήπιο και μελωδικό. Συνδέονται μεταξύ τους με μια ***γέφυρα***, ένα ενδιάμεσο τμήμα το οποίο αντλεί το υλικό του από το πρώτο θέμα ή μπορεί να είναι και ανεξάρτητο και έχει σκοπό να οδηγήσει προς την τονικότητα στην οποία θα εκτεθεί το δεύτερο θέμα.

Μετά την παρουσίαση του δεύτερου θέματος μια άλλη ***γέφυρα***, μια μικρή ***coda***, θα μας οδηγήσει στο επόμενο τμήμα, που είναι η ***Ανάπτυξη***

.
 **Β Ανάπτυξη:** Είναι ένα ελεύθερο μέρος με πολλές μετατροπίες που δίνει μεγάλη ελευθερία στον συνθέτη για να μπορέσει να αναπτύξει τις ιδέες του ανάλογα με την ικανότητα και την φαντασία του.

**Α’ Επανέκθεση:** εδώ συναντάμε πάλι τα δύο θέματα της Έκθεσης με την διαφορά όμως ότι και τα δύο βρίσκονται στην αρχική τονικότητα. Βασική αρχή της Σονάτας είναι η επαναφορά του δεύτερου θέματος στην αρχική τονικότητα. Η *Επανέκθεση* μπορεί να είναι *πιστή επανάληψη της Έκθεσης ή διαφοροποιημένη* σε ορισμένα σημεία.

**Coda : Στο τέλος της Επανέκθεσης** υπάρχει ένα καταληκτικό μέρος, ***η coda (=ουρά***) με θεματικό υλικό από τα δύο θέματα, ίσως όμως και κάποιο νέο υλικό, με το οποίο τελειώνει η Φόρμα της Σονάτας.

* Ανάλυση σονάτας για πιάνο Mozart Sonata No.5 Allegro

<https://www.youtube.com/watch?v=5CPXkLaWiyo>

<https://www.youtube.com/watch?v=XGory2xBi04>

